
**MOLD TOWN COUNCIL**

**CYNGOR TREF YR WYDDGRUG**

****

**www.moldtowncouncil.org.uk**

Town Hall

Earl Road

Mold

Flintshire

CH7 1AB

Telephone: 01352 758532

Fax: 01352 755804

Neuadd y Dref

Ffordd yr Iarll

Yr Wyddgrug

Sir y Fflint

CH7 1AB

Ffộn: 01352 758532

Ffacs: 01352 755804

# Members of Mold Town Council

18 June 2020

19 Mehefin 2020

Aelodau’r Cyngor

Annwyl Gynghorydd

Gofynnir ichi fynychu cyfarfod Cyngor Tref Yr Wyddgrug a gynhelir am **6.00pm ar ddydd Mercher 24 Mehefin, 2020** trwy gyfrwng fideo-gynadledda Zoom.

Yn ddiffuant,



Y Clerc a Swyddog Cyllid

## AGENDA

**1. YMDDIHEURIADAU AM ABSENOLDEB**

**2. DATGANIADAU O FUDD**

Derbyn unrhyw ddatganiadau o fudd y gwyddys amdanynt mewn eitemau ar yr agenda.

**3. CYHOEDDIADAU’R MAER**

**4. COFNODION**

4.1 Derbyn a chymeradwyo yn gofnod cywir, Gofnodion cyfarfod y Cyngor a gynhaliwyd ar 6 Mai 2020 a Chofnodion y cyfarfod Blynyddol a gynhaliwyd ar 26 Mai 2020 (ynghlwm)

4.2 Derbyn a nodi Cofnodion cyfarfodydd y Pwyllgor Cynllunio a gynhaliwyd ar 1 Mehefin 2020 (ynghlwm)

4.3 Derbyn a nodi Cofnodion cyfarfodydd y Pwyllgor Cymuned, Datblygu ac Adfywio a gynhaliwyd ar 16 Mehefin 2020 (ynghlwm)

**5. CYDADRODDIAD Y SWYDDOGION BUSNES AC ADFYWIO / DIGWYDDIADAU AC YMGYSYLLTU Â’R GYMUNED**

Derbyn cydadroddiad y Swyddogion ar y datblygiadau diweddaraf (ynghlwm)

**6. DIWYGIO RHEOLIADAU ARIANNOL 2020/21**

Dangosodd yr Archwiliad Dros Dro ym mis Mawrth 2020 fod ‘y Rheoliadau Ariannol (2019) yn cyfeirio at system Archebion Prynu (PO). Fodd bynnag, nid oes system PO ar hyn o bryd ac ni fu un o’r blaen.’

Yr argymhelliad, felly, yw diwygio’r paragraff hwn (rhif 10) i adlewyrchu Polisïau Ariannol ac arferion Cyngor y Dref. (detholiad o’r Rheoliadau Ariannol gydag newid awgrymedig ynghlwm)

**7. YSTYRIED GRANTIAU CYMORTH ARIANNOL I BOBL A SEFYDLIADAU YN YR WYDDGRUG**

Gohirio hyd fis Gorffennaf oherwydd diffyg ceisiadau.

**8. PENODI CYNRYCHIOLWYR BWRDD PENSIYNAU LLEOL A PHWYLLGOR CRONFA BENSIYNAU CRONFA BENSIYNAU CLWYD**

Ystyried unrhyw enwebiadau gan Gyngor y Dref (Cais ynghlwm)

**9. RHYBUDD O GYNNIG**

9.1 Ystyried y Rhybudd o Gynnig a gyflwynodd y Dirprwy Faer, Y Cynghorydd Sarah Taylor: -

***‘Yng ngoleuni argyfwng y COVID-19 yn yr hwn y buom yn gweithredu, rwy’n gofyn i’r Cyngor ystyried trefnu cyfarfod llawn o Gyngor y Dref ym mis Awst, os yw’r Maer a’r Dirprwy Faer yn tybio bod hynny’n angenrheidiol.’***

Yn draddodiadol nid oes unrhyw gyfarfod ym mis Awst ond, fodd bynnag, nid ydym ar hyn o bryd yn gweithredu mewn amserau ‘arferol’. Collwyd dau gyfle i gyfarfod ar ddechrau’r pandemig, yn hollol naturiol.

Wrth i’r cyfyngiadau ar symud gael eu llacio’n raddol, mae angen i ni fel Cyngor Tref allu ymateb yn gyflym i unrhyw newidiadau a gyhoeddir, er mwyn cynnal busnesau a thrigolion y dref, ac mae’n debygol y gallai Awst fod yn fis hollbwysig.

Rwy’n gofyn i’r Cyngor gefnogi’r cynnig hwn.

9.2 Ystyried y Rhybudd o Gynnig a gyflwynodd y Maer, Y Cynghorydd Teresa Carberry: -

Yn ystod yr ychydig wythnosau diwethaf, cefais fy nghalonogi wrth weld lluniau o ‘Nadroedd Corona / Covid’ ar Weplyfr – fy nghyswllt mwyaf uniongyrchol gyda’r gymuned ar hyn o bryd. Caiff y nadroedd eu gwneud gan blant, yn bennaf, o gerrig paentiedig gan ddod ag anadl o egni cadarnhaol, creadigol a sbloet o liw a dychymyg i’r hyn sydd fel arall yn amser o hunan-ynysu ac unigrwydd i gymaint o bobl sy’n gweld eisiau anwyliaid a chyfeillion.

Hoffwn gynnig:-

***‘Bod CTW yn talu teyrnged i’n pobl ifanc (neu hŷn!), sydd wedi goleuo’r tywyllwch, trwy eu delwaith a’u mynegiant creadigol, trwy adeiladu gosodiad celf o gerrig paentiedig, mewn concrid, yn y fynwent (neu safle addas arall), yn dwyn plac coffa i nodi’r amser digynsail hwn ym mywydau pob un ohonom.’***

Rwyf wedi siarad ag Uwcharolygydd y Fynwent ac nid oes ganddo unrhyw wrthwynebiad i’r syniad, er y bydd yn llawer diweddarach yn y flwyddyn cyn iddo allu cynorthwyo gyda phrosiect o’r fath. Os caiff y syniad hwn gymeradwyaeth CTW, gellid gwneud cais cyhoeddus, trwy ein gwefan, tudalen Weplyfr a’r wasg leol, am gerrig o’r fath, (sydd angen eu farneisio hefyd), i’w defnyddio yn y gosodiad. Fe allai rhai ddewis rhoi carreg a baentiwyd eisoes, sydd i’w groesau hefyd.

Rwy’n gobeithio y cytunwch y byddai’n ymgysylltu ein hieuenctid, yn ystod yr haf, a chael effaith weledol fawr ar ôl ei orffen.

Materion:

Cadw’r cerrig

Cost deunyddiau

Costau llafur

Dyluniad terfynol.

**10. HYSBYSIAD YNGHYLCH Y PENDERFYNIADAU CYNLLUNIO**

Nodi’r adroddiad atodedig.

**11. CYFARFODYDD A FYNYCHWYD**

Er mwyn i Aelodau roi adroddiad i’r Cyngor am unrhyw wybodaeth y maent wedi ei chael gan gyrff allanol.

**12. CYFRIFON / TALIADAU**

Cymeradwyo’r drefnlen atodedig sy’n dangos y cyfrifon y gwnaed trefniadau i’w talu yn ystod Mis 2, gan nodi bod y taliadau’n cael eu gwneud yn unol â’r ddogfen a ddosbarthwyd yn flaenorol sy’n dweud yn fanwl beth yw pwerau cynghorau lleol

**SYLWCH:**

Caiff aelodau’r wasg a’r cyhoedd wylio’r cyfarfod hwn ar y sgrin (ond ni chânt gymryd rhan) trwy drefniant ymlaen llaw gyda Chlerc a Swyddog Cyllid y Dref.